Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: Az 1997. évi XXXI. törvény, mely 1997. november 1. napján
Paragraph Index: 238

(1) bekezdése alapján a gyermeknek a megfelelő testi, szellemi és erkölcsi fejlődéséhez szükséges gondoskodáshoz, valamint a szülőket az Alkotmány 67. § (2) bekezdése alapján a gyermeküknek adandó nevelés megválasztásához való jogával összefüggésben eredményez alkotmányos visszásságot. A panaszos beadvánnyal fordult az állampolgári jogok országgyűlési biztosához, mert sérelmezte, hogy elvált férje közös kiskorú gyermeküket 1990 májusában Izraelbe vitte, és minden, a gyermek visszahozatalára irányuló lépése sikertelen volt. A panaszos kifogásolta, hogy az Igazságügyi Minisztérium a hasonló esetek megelőzésére nem kezdeményezett kétoldalú egyezményt a családjogi ítéletek kölcsönös elismeréséről. A panaszos házasságát az illetékes magyar bíróság 1987ben felbontotta, és a házasságból származó — 1982. november 4-én született — gyermeket nála, az anyánál helyezte el. Az apa kapcsolattartási jog gyakorlása során 1990. május 19-én a gyermeket elvitte, majd külföldre — ismeretlen helyre — szöktette. Később kiderült, hogy mindketten Izraelben tartózkodnak. A gyermekelhelyezés ügyében a Tel-Aviv-i Kerületi Bíróság 1992. szeptember 2-án határozatot hozott, amelyben — a gyermek érdekeinek elsődlegességére hivatkozva — a panaszosnak a gyermek visszaadására irányuló kérelmét elutasította. Az izraeli bíróság határozata is jogerőre emelkedett. A panaszos 1993 októberében magyar bíróság előtt eljárás indított a gyermek elhelyezésének megváltoztatása érdekében. A magyar eljárás lezárásaként a Legfelsőbb Bíróság

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes